kardosdrur/scandi-wiki huggingface dataset:
Filmproducer

En filmproducer er den øverst administrative leder af en filmproduktion. Produceren har det praktiske overblik over en filmproduktion og administrerer filmen fra idéfase til færdig film. Produceren har også det økonomiske ansvar overfor producenten/produktionsselsskabet. Desuden har produceren ansvaret for ansættelse af filmhold og skuespillere, for produktionsplan samt afvikling af optageperiode; typisk også udlejning og distribution.

Associate producer 
En associate producer er en daglig administrator med ansvar for at filmens budget holdes og udgifter betales. En associate producer kan også deltage under udviklingen af et manuskript.

Producent 
En producent (også kaldet executive producer eller administrerende producent) er den øverst økonomisk ansvarlige og produktionsselsskabets repræsentant. Producenten organiserer projektet og finansieringen. I USA overvåger en producent typisk flere film administrativt.

Referencer 

Filmhold
Stillingsbetegnelser
Egedal Station

Egedal Station (tidligere Gl. Toftegård Station) er en S-togs-station i Gammel Ølstykke. Stationen åbnede i 2002 og er selvbetjent. Den ligger i takstzone 85.

11. december 2011 skiftede stationen navn til Egedal Station. Udgifterne til nye skilte, højttalerbeskeder mv. løb op i 360.000 kr. og blev betalt af Egedal Kommune, som opstod ved kommunalreformen i 2007. Målet var at markedsføre navnet på den nye kommune.

Antal rejsende 
Ifølge Østtællingen 2008 var udviklingen i antallet af dagligt afrejsende:

Noter

Eksterne henvisninger 

 Egedal Station  på dsb.dk

Referencer 

S-togs-stationer
Ølstykke-Stenløse
Stenløse Station

Stenløse Station er en S-togs-station i Stenløse. Stationen åbnede i 1882 og ligger på Frederikssundbanen, der blev indviet tre år forinden. Den nuværende stationsbygning stammer fra 1909. Den er opført i nationalromantisk stil og er tegnet af Statsbanernes overarkitekt Heinrich Wenck.

Fra starten var stationen et enkeltsporet trinbræt, beliggende cirka midt i mellem krydsningsstationerne Veksø hhv. Ølstykke. Stenløse Station fik i vinteren 1948-49 tilføjet et krydsningsspor i forbindelse med forlængelsen af S-togsstrækningen til Ballerup.[1] Krydsningssporet blev nedlagt i forbindelse med omstillingen af strækningen Ballerup-Frederikssund til S-bane i 1989.

Ved omdannelsen til S-bane i 1989, blev det planlagt at den ny S-togsstrækning Ballerup-Frederikssund skulle gøres dobbeltsporet, jf. traditionen om, at S-tog som udgangspunkt kører på dobbeltsporede tracéer med niveaufri overskæringer. Imidlertid kunne der sidst i 1980'erne ikke findes penge til både elektrificering og dobbeltspor på strækningen, så de første 13 år herefter kørte S-tog på den enkeltsporede strækning via Stenløse. I 2002 blev strækningen dobbeltsporet, hvilket medførte, at man på Stenløse Station anlagde en ekstra sideperron på modsatte side af den eksisterende perron. Desuden anlagdes en gangbro, så man kunne komme til/fra den ny perron uden at krydse sporene - noget, som også er tradition for den københavnske S-bane.

Der har tidligere været billetsalg på stationen, men det lukkede den 26. juni 2004 pga. af for dårlig omsætning. I dag er stationen selvbetjent, ligesom mange andre stationer på Frederikssundbanen.

Antal rejsende 
Ifølge Østtællingen var udviklingen i antallet af dagligt afrejsende til 1989 med lokaltog, derefter med S-tog:

Noter

Eksterne henvisninger 

 Stenløse Station på dsb.dk
 Stenløse Biblioteker: Stenløse Station 
 [1] Banen sætter spor. Frederikssundbanen i 110 år 1879-1989. Knud B. Christoffersen. Udgivet på Forlaget Thorsgaard ApS, Frederikssund, 1989. .

S-togs-stationer
Station
Heinrich Wenck
Veksø Station

Veksø Station er en S-togsstation i det sydlige Veksø. Stationen åbnede i 1879 samtidig med Frederikssundbanens indvielse. Stationsbygningen er tegnet af S.P.C. Bendtsen.

Historie 
Grundlovsdag 1879 kørte det første damptog mod Frederikssund og kom derved til Veksø Station. Stationen blev dog først indviet med festivitas den 15. juni samme år. I banens tidlige liv har Veksø haft en fremtrædende placering frem for Stenløse, hvor der kun var en holdeplads, et såkaldt trinbræt, indtil 1909. Fra 1879 til 18. februar 1882 standsede toget faktisk slet ikke i Stenløse.

Under 1. verdenskrig var tørvegravning så betydelig, at der blev lagt et specielt læssespor ved Egedal og ved stationen.

I 1989 blev S-toget videreført fra Ballerup til Frederikssund og dieseltogene, der indtil da havde kørt til Ballerup, blev således erstattet af S-toget, som vi kender det i dag.

Der har gennem en længere periode været en mangel på parkeringspladser ved især sydsiden af stationen. Derfor blev der hen over efteråret 2020 etableret yderligere ca. 30 pladser, som blev taget i brug ved årsskiftet til 2021.

Antal rejsende 
Ifølge Østtællingen var udviklingen i antallet af dagligt afrejsende til 1989 med lokaltog, derefter med S-tog:

Noter

Eksterne henvisninger 
 Veksø Station på dsb.dk
 Stenløse Bibliotek: Veksø Station 

S-togs-stationer
Bygninger, konstruktioner og anlæg i Egedal Kommune
Station
Hjalmar Branting

Karl Hjalmar Branting (født 23. november 1860 i Stockholm, død 24. februar 1925 sammen sted) var en svensk socialdemokratisk politiker og rigsdagsmand, der var Sveriges statsminister i tre perioder: 1920, 1921-1923 og 1924-1925.

Branting var, sammen med August Palm og Axel Danielsson, grundlægger og leder af Sveriges socialdemokratiska arbetareparti i 1889. Han blev Sveriges første demokratisk valgte statsminister. 

I 1921 fik Branting Nobels fredspris.

Kilder

Eksterne henvisninger 
 

 Hjalmar Branting på nobelprize.org

Socialdemokrater fra Sverige
Partiledere for de svenske socialdemokrater
Modtagere af Nobels fredspris
Sveriges statsministre
Nobelprismodtagere fra Sverige
Svensksprogede forfattere fra Sverige
Kildedal Station

Kildedal Station er en S-togsstation i det vestlige Måløv.

Stationen åbnede i 2000 og var anlagt på åben mark. Ambitionen var oprindeligt, at området omkring stationen skulle gøres til et erhvervsknudepunkt med tilhørende boligbyggeri. Planerne blev dog aldrig realiseret. DSB anlagde desuden et Parkér & Rejs-anlæg for at lokke pendlere til at stille bilen og tage toget mod København, men det er kun blevet benyttet i ringe grad.

På grund af beskedne passagertal blev stationen fra september 2007 som den eneste station på S-togs-nettet kun betjent mandag-lørdag i dagtimerne. Ved køreplansskiftet i december 2012 blev stationen igen betjent i weekenden, og ved køreplansskiftet i januar 2017 blev stationen igen betjent om aftenen. Til gengæld betød køreplansskiftet i december 2018, at stationen som den eneste ikke betjenes, når S-togene kører nat efter fredag og lørdag.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

 Kildedal Station på dsb.dk

S-togs-stationer
Bygninger, konstruktioner og anlæg i Ballerup Kommune
Måløv Station

Måløv Station er en S-togsstation i Måløv.

Den ligger i takstzone 53.

Busterminal 
Busterminalen består af tre stoppesteder og følgende buslinjer:
  mod Værløse, Ryetvej
  mod Kildedal st.
  mod Ballerup st.
  mod Ballerup st.
  mod Veksø st.
 , servicebus for Ballerup Kommune vest.

Antal rejsende 
Ifølge Østtællingen var udviklingen i antallet af dagligt afrejsende til 1989 med lokaltog, derefter med S-tog:

Noter

Eksterne henvisninger 

 Måløv Station på dsb.dk
 Movia terminalkort 
 Da jernbanen kom til Måløv. 

S-togs-stationer
Bygninger, konstruktioner og anlæg i Ballerup Kommune
Salten (Norge)

Salten (Samisk Sállto) er en region og et landskap i Nordland fylke i Norge. Det strækker sig fra Svartisen og Saltfjellet i syd til Ofotfjorden i nord. Salten består af 10 kommuner med varierende størrelse. Disse er Beiarn, Bodø, Fauske, Gildeskål, Hamarøy, Meløy, Saltdal, Steigen, Sørfold og Tysfjord. Salten har 74.912 indbyggere (pr. 01.01.2003).

Landskap i Norge
Nordlands geografi
Voksbarn

Et voksbarn er betegnelsen for en magisk dukke i nordisk heksetro. Voksbarnet kunne anvendes til maleficium, dvs. skadevoldende magi. Voksbarnet minder som sådan om Voodoodukkerne fra New Orleans. Forskellige traditioner knytter sig til anvendelsen af voksbarnet og der er flere historiske beskrivelser af brugen af voksbørn. 

Historikeren Troels Frederik Troels-Lund har i bogen Dagligt Liv i Norden i det sekstende Aarhundrede, bind 6, behandlet emnet. Han skriver blandt andet: Et ganske eget Middel til at forgøre med -- vanskeligt at opdage, kraftigt virkende frem for noget -- var et Voksbarn. Det var en Dukke af Voks, opkaldt med dens Navn, hvem man ønskede at tilføje ondt ... Hvad det særligt gjaldt om, var at faa Voksbarnet rettelig døbt, hvortil der naturligvis krævedes, at en Præst maatte være i Ledtog med.

Under Kalmarkrigen i 1611 oplevede Christian IV hvordan hans soldater blev forsøgt forhekset af svenskerne og han skrev: Vi har… herudi lejren fundet allehånde djævelske kunster med voksbørn nedsat udi jorden udi temmelig antal, så jeg må bekende, at jeg har set det, som jeg aldrig tilforn har set.

Eksterne henvisninger 
 Voksbørn

Noter 

Hekseri
NOW 3

Now (That's What I Call Music 3) er et dansk opsamlingsalbum udgivet 20. marts 2003 i kompilation-serien NOW Music.

Spor 
 Kelly Rowland: "Stole"
 T.a.T.u: "All The Things She Said"
 Blue feat. "Elton John: Sorry Seems to Be the Hardest Word"
 Big Brovaz: "Nu Flow"
 Panjabi MC: "Mundian To Bach Ke"
 In-Grid: "Tu Es Foutu"
 Nik & Jay: "Elsker Hende Mere"
 Robbie Williams: "Feel"
 Avril Lavigne: "Sk8er Boi"
 Christina Aguilera: "Dirrty"
 Jennifer Lopez: "Jenny From The Block"
 Sophie Ellis-Bextor: "Music Gets the Best of Me"
 C21: "You Are The One"
 Kylie Minogue: "Come into My World"
 Westlife: "Unbreakable"
 Sugababes: "Stronger"
 P!nk: "Just Like A Pill"
 Trucks: "It's Just Porn Mum"
 Eminem: "Cleanin' Out My Closet"

Eksterne henvisninger 
 Now That's What I Call Music! 3 front- og backcover 

Album fra 2003
Now 03
Jyllingevej Station

Jyllingevej Station er en station på Frederikssundbanen, og er dermed en del af Københavns S-togs-netværk.

Jyllingevej Station var i mange år en af de mere primitivt udførte af S-banens stationer. Stationsbygningen var således blot et træskur; fra starten rødt, men i slutningen af 1970'erne malet sort som en del af DSB's ny overordnede designændring. I 1995 lukkede det manuelt betjente billetsalg, og i 2001 blev den oprindelige stationsbygning nedrevet og erstattet af en ny og mere tidssvarende én af slagsen, som kan ses herunder. Ved samme lejlighed gjordes Jyllingevej Station - som den sidste af S-banens 84 stationer - handicapvenlig, idet der monteredes en elevator inderst inde i stationsbygningen.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Jyllingevej Station på dsb.dk

S-togs-stationer
Bygninger, konstruktioner og anlæg i Københavns Kommune
Vanløse
August Palm

August Teodor Palm (født 5. februar 1849 i Fårabäck, død 14. marts 1922 i Stockholm) var en svensk socialdemokratisk agitator. Han var skrædder af profession.

August Palm bragte socialismen til Sverige og var sammen med Hjalmar Branting og Axel Danielsson grundlægger af Sveriges socialdemokratiska arbetareparti i 1889.

Eksterne henvisninger 
 

Socialdemokrater fra Sverige
Islev Station

Islev Station er en station på Frederikssundbanen, og er dermed en del af Københavns S-togs-netværk.

Trods sit navn ligger stationen ikke i Islev, men i Vanløse Sogn, Vanløse.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Islev Station på dsb.dk

S-togs-stationer
Bygninger, konstruktioner og anlæg i Københavns Kommune
Station
Husum Station

Husum Station er en station på Frederikssundbanen, og er dermed en del af Københavns S-togs-netværk. Stationen åbnede i 1880, kort efter at jernbanen til Frederikssund åbnede. S-togstrafikken på denne del af banen begyndte 15. maj 1949. Stationen betjener bydelen Husum og er desuden den, der ligger nærmest Mørkhøj og det nordlige Rødovre. Stationen ligger desuden i gangafstand fra det lokale trafikknudepunkt, Husum Torv.

Stationen består af to spor med en delvist overdækket øperron imellem. Stationen ligger i en banegrav med trappe og elevator i den sydøstlige ende til en bro for Islevhusvej, hvor der er busstoppesteder. Desuden ligger der en gammel vendesløjfe for busser, men den er ikke længere i brug. På selve perronen var der tidligere en stationsbygning, men den er nu revet nede. I den nordvestlige ende af perronen er der en trappe til en gangbro, der fører en sti langs med Vestvolden over banen.

Galleri

Antal rejsende 
Ifølge Østtællingen var udviklingen i antallet af dagligt afrejsende:

Noter

Eksterne henvisninger 

 Husum Station på dsb.dk

S-togs-stationer
Brønshøj-Husum
Ballerup Station

Ballerup Station er en S-togs-station i Ballerup på Frederikssundsbanen mellem København og Frederikssund. Stationen ligger i takstzone 42.

Historie 
Ballerup station blev opført ved anlæggelsen af Frederikssundbanen og indviet i 1879. Stationen blev i 1949 endestation for S-banen fra København, hvor passagererne mod Frederikssund derfor måtte skifte til Frederikssund-toget fra spor 2. Dette varede indtil 1989, hvor hele Frederikssundbanen blev elektrificeret.

Busterminal 
Busterminalen består af fire stoppesteder:
  mod Lyngby st.;  mod Kokkedal st.;  mod Hellerup st;/Nordhavn  mod Lyngby st.
  mod Nørreport st.;  mod Hundige st./Ishøj st.;  mod Ørestad st./Glostrup st.;  mod Hundige st.
  mod Ballerup st. via Måløv st. og Smørumnedre;  mod Ballerup st. via Magleparken;  mod Ballerup st. via Smørumnedre og Måløv st.;  mod Roskilde st.
  mod Vallensbæk st.;  mod Vallensbæk st.; , servicebus for Ballerup Kommune øst; , servicebus for Ballerup Kommune vest; Gråhundbus; Togbus

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

 Ballerup Station på dsb.dk
 Movia terminalkort 

Station
Bygninger, konstruktioner og anlæg i Ballerup Kommune
S-togs-stationer
NOW 4

Now (That's What I Call Music 4) er et dansk opsamlingsalbum udgivet 28. maj 2003 i kompilation-serien NOW Music.

Spor 
 Christina Aguilera: "Beautiful"
 Laze: "Steppin' Out"
 Christine Milton: "Superstar"
 Room 5 feat. Oliver Cheatham: "Make Luv"
 Robbie Williams: "Come Undone"
 Julie: "Shout (Our Love Will Be The Light)"
 Counting Crows feat. Vanessa Carlton: "Big Yellow Taxi"
 Blue: "U Make Me Wanna"
 Jennifer Lopez feat. LL Cool J: "All I Have"
 Kate Ryan: "Libertine"
 Busted: "Year 3000"
 Kelly Rowland: "Can't Nobody"
 Outlandish: "Aicha"
 Coldplay: "Clocks"
 The Rasmus: "In The Shadows"
 Gareth Gates: "Anyone Of Us (Stupid Mistake)"
 Big Brovaz: "OK"
 P!nk: "Family Portrait"
 Carpark North: "Transparent & Glasslike"

Eksterne henvisninger 
 Now That's What I Call Music! 4 front- og backcover

Album fra 2003
Now 04
Herlev Station

Herlev Station er en station på Frederikssundbanen, og er dermed en del af Københavns S-togs-netværk. Stationen består af to spor med en delvist overdækket øperron imellem. En gangtunnel giver adgang til en busterminal på den nordlige side af stationen og villaområdet syd for. Lidt vest for stationen krydses banen af Herlev Ringvej på en bro, hvor der er busstoppesteder, der kan nås via trapper. Stationen har desuden et vendespor, der dog ikke bruges i normalt drift, samt nogle sidespor til arbejdskøretøjer.

I forbindelse med anlæggelsen af Ring 3 Letbane kommer der en letbanestation på broen for Herlev Ringvej. Letbanestationen kommer til at ligge midt på broen og kommer til at bestå af to spor med en øperron imellem. Stationen forventes at åbne sammen med letbanen i 2025.

Busterminal 
Busterminalen på selve stationspladsen består af fem stoppesteder:
  mod Herlev st. (ringlinje)
  mod Gladsaxe Trafikplads
  mod Herlev st. (ringlinje)
  mod Herlev st. (ringlinjw)
  mod Rødovre st.

På Herlev Ringvej ved nedgangen til stationen er der følgende to stoppesteder:
  mod Ishøj st./Glostrup st.;  mod Ishøj st.
  mod Gl. Holte, Øverødvej/Lyngby st;  mod DTU

På Herlev Hovedgade, 400 m fra stationen, er der følgende to stoppesteder:
  mod Københavns Lufthavn/Sundbyvester Plads;  mod Nørreport st.
  mod Herlev Hospital;  mod Ballerup st.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Herlev Station på dsb.dk
 Movia terminalkort 

S-togs-stationer
Station
Skovlunde Station

Skovlunde Station er en station på Frederikssundbanen, og er dermed en del af Københavns S-togs-netværk.

Busterminal 
Busterminalen består af tre stoppesteder:
  mod Flintholm st.
  mod Malmparken st.
 , servicebus for Ballerup Kommune

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Skovlunde Station på dsb.dk

S-togs-stationer
Skovlunde
NOW 5

Now (That's What I Call Music 5) er et dansk opsamlingsalbum udgivet 29. august 2003 i kompilation-serien NOW Music.

Spor 
 Stacie Orrico: "Stuck"
 Daniel Bedingfield: "If You're Not The One"
 Sean Paul: "Get Busy"
 Bent Fabric: "Jukebox"
 Christine Milton: "Whiketywhack (I Ain't Coming Back)"
 Ufo Yepha: "Hver Dag"
 Justin Timberlake: "Rock Your Body"
 Robbie Williams: "Something Beautiful"
 Julie: "Completely Fallen"
 Ricky Martin: "Jaleo"
 Busted: "You Said No"
 Christina Aguilera: "Fighter"
 C21: "She Cries"
 Jennifer Lopez: "I'm Glad"
 Jay-Kid: "Blame It On The Boogie 2003"
 Nas: "I Can"
 The Roots feat. Cody ChesnuTT: "The Seed (2.0)"
 Carpark North: "Wild Wonders"
 Avril Lavigne: "Losing Grip"

Eksterne henvisninger 
 Now That's What I Call Music! 5 front- og backcover

Album fra 2003
Now 05
Malmparken Station

Malmparken Station er en station på Frederikssundbanen, og er dermed en del af Københavns S-togs-netværk. Stationen, der åbnede i 1989, betjener erhvervsområdet Ballerup Industripark mellem Skovlunde og Ballerup.

Busstoppesteder 
  mod Ballerup st.;  mod Høje Taastrup st.
  mod Nørreport st.;  mod Skodsborg st.
  mod Allerød st.
  servicebus i Ballerup Kommune

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Malmparken Station på dsb.dk

S-togs-stationer
Bygninger, konstruktioner og anlæg i Ballerup Kommune
Ballerup
Skovlunde
Denitrifikation

Denitrifikation er en anaerob bakteriel respirationproces, hvor nitrat (NO3-) omdannes til frit kvælstof (N2)eller lattergas (N2O). Nogle bakterier, denitrifikanter, kan udvinde energi ved denitrifikation; man siger at de ånder med nitrat. Det er en vigtig process for miljøet, da frit kvælstof ikke er biologisk tilgængeligt for f.eks. planter. Denitrifikation fjerner kvælstof fra miljøet og forhindrer indirekte Iltsvind. Derimod er lattergassen ikke god for miljøet, da den fungerer som en effektiv drivhusgas. Denitrifikationsprocessen opstår, når der er nitrat til stede under iltfrie forhold (anaerobe forhold). Derudover skal der være denitrificerende mikrober (denitrifikanter) tilstede: de organismer der foretager processen. Ingen denitrifikanter, ingen denitrifikation. Disse forhold findes f.eks. i jord, søbund og havbund. Derfor kan brakmarker, vandløb, søer, fjorde osv. fungere som nitrat-filtre.

Processen er som følger:

NO3− (aq) → NO2− (aq) → NO (g) + N2O (g) → N2 (g)

Den komplette denitrifikationsproces kan opskrives som en redoxreaktion:

2 NO3− (aq) + 10 e− + 12 H+ (aq) → N2 (g) + 6 H2O (l)

Det er meget vigtigt at forstå, at der ikke produceres ilt (O2) ved denitrifikation, men vand (H2O).

Kilder 

Madigan, M., Martinko, J., Stahl, D. & Clark, D. (2011). Biology of Microorganisms. 13th edition., Pearson, Global edition.

Bondo Christensen et al, 2000: Stofomsætning i havbunden, TEMA-rapport fra DMU no. 42, Danmarks Miljøundersøgelser; Miljøministeriet.

Kemiske processer
Nitrogenmetabolisme
Hasle Kirke

Hasle Kirke har flere betydninger:

 Hasle Kirke (Århus Kommune)
 Hasle Kirke (Bornholms Regionskommune)
Doketisme

Doketisme (afledt af gr. dokein 'synes') er en retning inden for kristendommen, der i dets kristologi lærte, at Jesus, Guds Søn, kun tilsyneladende blev et menneske og dermed også kun tilsyneladende døde og led. Kristi krop var altså kun en illusion, hvorimod Jesus selv var ren ånd. Denne retning bærer gnostiske træk, der ser alt fysisk som ondt, og derfor, ræsonnerer de, ville Gud aldrig påtage sig en fysisk krop og dø fysisk.

Doketismen og dens tilhængere, doketer, blev afvist på de økumeniske konciler og døde ud i løbet af det første årtusinde. Katharerne og andre gnostiske bevægelser inkorporerede forskellige doketiske elementer i deres tro, men blev senere udslettet under inkvisitionen mod katharerne, der startede i 1209.

Kristen mysticisme
Treenigheden
Gnosticisme
Kristologi
Hasle Kirke (Bornholm)

Hasle Kirke blev i ca. 1460 som Bornholms øvrige bykirker bygget som et kapel. I senmiddelalderen blev Hasle udskilt af Rutsker Sogn, som byen stadig hører sammen med i ét pastorat. Kirken er bygget i gotisk stil og har en yderst seværdig sengotisk altertavle fra ca. 1510 med rigt træskærerarbejde. Prædikestolen er fra omkring år 1600.

Billeder

Eksterne kilder/henvisninger 

 Byggeår for kirker 
 Hasle Kirke  hos nordenskirker.dk
 Hasle Kirke hos KortTilKirken.dk
 Hasle Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Gotisk arkitektur i Danmark
Kirke (Bornholm)